Յանկարծ դուռը բացուեցաւ եւ երեք ժանտարմաներ ներս մտան:Բոլոր աքսորեալները իրենց անկողնին գլուխը զինուորի պէս անշարժ կեցած' գալիք հրամանին կը սպասէին:Անոնց մէջ միայն Հրանդ Տէօքմեճեանն է որ կը շարունակէր պառկիլ անկողնին վրայ անուշ ժպիտ մը իր դէմքին,առանց կարեւորութիւն տալու ժանտարմաներուն:Ան ո 'չ մէկ վախ ունէր այլեւս ,որովհետեւ ո 'չ ոք զինք կրնար չարչարել, ո'չ ոք իրեն կրնար ցաւ պատճառել,ո'չ ոք կրնար զինք վանդակապատի մը ետեւ բանտարկել ,կամ իր ոտքերը շղթայել: